Jennifer Garner
Jennifer Anne Affleck, hasa hujulikana kwa jina lake la kuzaliwa kama Jennifer Garner (amezaliwa tar. 17 Aprili 1972), ni mwigizaji wa filamu kutoka nchini Marekani. Garner amejipatia umaarufu mkubwa kwa kucheza kwake kama kachero wa CIA, Sydney Bristow, katika kipindi cha mfululizo wa TV cha "Alias", ambacho kilikuwa kikirushwa hewani na televisheni ya ABC kwa misimu mitano ambayo ilianza kuanzia 2001 hadi 2006. Wakati anafanyakazi kwenye "Alias", amepata kucheza nyusika chache-chache kwenye mafilamu makubwa-makubwa kama vile "Pearl Harbor" (2001) na "Catch Me if You Can" (2002). Tangu hapo, Garner ameonekana kwenye nyusika kadha wa kadha akiwa kama mwigizaji mwandamizi vilevile mwigizaji mkuu kwenye mamiradi makubwa ikiwa ni pamoja na "Daredevil" (2003), "13 Going on 30" (2004) na "Juno" (2007). Ameolewa na mwigizaji na mwongozaji wa filamu Ben Affleck, ambaye kwa pamoja wameweza kujipatia watoto wawili wa kike.
Jerry Zucker
Kazi za awali za Zucker alianza na Jim Abrahams na ndugu yake David Zucker katika Kentucky Fried Theatre mjini Pico Blvd huko West Los Angeles ambamo walianza mtindo wao wa ucheshi wa hadhara moja kwa moja. Kuanzia hapo watatu wale waliendelea pamoja na baadaye wakashirikiana kuongoza filamu ya "Airplane!" mnamo 1980 na kisha wakaenda kufanya "Top Secret!" mnamo mwaka wa 1984, na "Ruthless People" mnamo mwaka wa 1986. Mnamo mwaka wa 1990, aliazima maarifa yake ya uongozaji katika igizo la "Ghost", ambayo ilichaguliwa katika tuzo ya Academy Award ikiwa kama Picha Bora. Juhudi zake za hivi karibuni ni pamoja na filamu ya 2001 "Rat Race" (ambayo amejiunga tena na nyota wa filamu ya "Ghost" Whoopi Goldberg).